CELEX: 32008D0452
Language: sk
Date: 2008-06-06 00:00:00
Title: 2008/452/ES: Rozhodnutie Komisie zo 6. júna 2008 , ktorým sa mení a dopĺňa rozhodnutie 2007/27/ES, ktorým sa prijímajú určité prechodné opatrenia týkajúce sa dodávok surového mlieka do prevádzkarní na spracovanie mlieka a spracovania tohto surového mlieka v Rumunsku v súvislosti s požiadavkami nariadenia Európskeho parlamentu a Rady (ES) č. 852/2004 a (ES) č. 853/2004 [oznámené pod číslom K(2008) 2404] (Text s významom pre EHP)

18.6.2008   
            
            
               SK
            
            
               Úradný vestník Európskej únie
            
            
               L 158/58
            
         
      ROZHODNUTIE KOMISIE
   
   zo 6. júna 2008,
   ktorým sa mení a dopĺňa rozhodnutie 2007/27/ES, ktorým sa prijímajú určité prechodné opatrenia týkajúce sa dodávok surového mlieka do prevádzkarní na spracovanie mlieka a spracovania tohto surového mlieka v Rumunsku v súvislosti s požiadavkami nariadenia Európskeho parlamentu a Rady (ES) č. 852/2004 a (ES) č. 853/2004
   [oznámené pod číslom K(2008) 2404]
   (Text s významom pre EHP)
   (2008/452/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na Zmluvu o pristúpení Bulharska a Rumunska,
   so zreteľom na Akt o pristúpení Bulharska a Rumunska, a najmä na jeho článok 42,
   keďže:
   
               (1)
            
            
               V rozhodnutí Komisie 2007/27/ES (1) sa ustanovujú zoznamy prevádzkarní na spracovanie mlieka v Rumunsku, ktoré sú v súlade so štrukturálnymi požiadavkami stanovenými v nariadení Európskeho parlamentu a Rady (ES) č. 852/2004 (2) (prevádzkarne, ktoré spĺňajú požiadavky) a majú povolenie prijímať a spracúvať surové mlieko, ktoré nespĺňa požiadavky nariadenia Európskeho parlamentu a Rady (ES) č. 853/2004 (3) (mlieko, ktoré nespĺňa požiadavky).
            
         
               (2)
            
            
               V kapitole I prílohy k rozhodnutiu 2007/27/ES sa uvádza zoznam prevádzkarní, ktoré spĺňajú požiadavky a majú povolené prijímať a spracúvať bez oddelenia mlieko, ktoré spĺňa požiadavky, a mlieko, ktoré nespĺňa požiadavky. V kapitole II uvedenej prílohy sa uvádza zoznam prevádzkarní, ktoré majú povolené oddelene prijímať a spracúvať mlieko, ktoré spĺňa požiadavky, a mlieko, ktoré nespĺňa požiadavky.
            
         
               (3)
            
            
               Päť prevádzkarní uvedených v kapitole I prílohy k rozhodnutiu 2007/27/ES sa rozhodlo spracúvať len mlieko, ktoré spĺňa požiadavky. Jedna prevádzkareň ukončila svoju činnosť. Tieto prevádzkarne by sa preto mali vypustiť zo zoznamu v kapitole I uvedenej prílohy.
            
         
               (4)
            
            
               Ďalšie tri prevádzkarne ukončili svoj modernizačný proces a v súčasnosti sú v plnej miere v súlade s právnymi predpismi Spoločenstva. Tieto prevádzkarne by sa preto mali vypustiť zo zoznamu prevádzkarní, ktoré sú v procese transformácie. Tieto prevádzkarne spracúvajú mlieko, ktoré spĺňa požiadavky, a mlieko, ktoré nespĺňa požiadavky, bez oddelenia, a preto by sa mali doplniť do zoznamu v kapitole I prílohy k rozhodnutiu 2007/27/ES.
            
         
               (5)
            
            
               Kapitola I prílohy k rozhodnutiu 2007/27/ES by sa preto mala zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Kapitola I prílohy k rozhodnutiu 2007/27/ES sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 6. júna 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 8, 13.1.2007, s. 45. Rozhodnutie zmenené a doplnené rozhodnutím 2007/557/ES (Ú. v. EÚ L 212, 14.8.2007, s. 15).
   
      (2)  Ú. v. EÚ L 139, 30.4.2004, s. 1.
   
      (3)  Ú. v. EÚ L 139, 30.4.2004, s. 55. Nariadenie naposledy zmenené a doplnené nariadením Komisie (ES) č. 1243/2007 (Ú. v. EÚ L 281, 25.10.2007, s. 8).
   
      PRÍLOHA
      Kapitola I prílohy k rozhodnutiu 2007/27/ES sa mení a dopĺňa takto:
      
                  1.
               
               
                  Vypúšťajú sa nasledujúce prevádzkarne:
                  
                              4
                           
                           
                              L 52
                           
                           
                              SC Trinitrom SRL
                           
                           
                              Gepiu, județul Bihor, 417149
                           
                        
                              7
                           
                           
                              L 5
                           
                           
                              SC Ancal SRL
                           
                           
                              Saucenița, județul Botoșani, 717468
                           
                        
                              8
                           
                           
                              L 77
                           
                           
                              SC Milk Way Company SRL
                           
                           
                              Prigor, județul Caraș-Severin, 327305
                           
                        
                              9
                           
                           
                              L 74
                           
                           
                              SC Cremont SRL
                           
                           
                              Aghireșu, județul Cluj, 407005
                           
                        
                              10
                           
                           
                              L 42
                           
                           
                              SC Lacto Panait SRL
                           
                           
                              Crucea, județul Constanța, 907305
                           
                        
                              29
                           
                           
                              L 37
                           
                           
                              SC Magnolia Comlact SRL
                           
                           
                              Țapu, județul Sibiu, 556123
                           
                        
            
                  2.
               
               
                  Pridávajú sa nasledujúce prevádzkarne:
                  
                              32
                           
                           
                              L 95
                           
                           
                              S.C. Marion Invest SRL
                           
                           
                              Crânguri, Jud. Dambovița, 137170
                           
                        
                              33
                           
                           
                              L 21
                           
                           
                              S.C. I.L. Mureș S.A.
                           
                           
                              Târgu Mureș, Jud. Mureș, 540390
                           
                        
                              34
                           
                           
                              L 96
                           
                           
                              S.C. Prod A.B.C. Company SRL
                           
                           
                              Grumăzești, Jud. Neamț, 617235